Juraj Brabec

Ing. Juraj (Jiří) Brabec, CSc. (* 26. máj 1938, Trenčín, Československo) je významný predstaviteľ slovenského kompozičného šachu, skladateľ, rozhodca, redaktor, publicista a funkcionár.

 Život 
Do konca roka 2020 zložil 373 šachových skladieb, z toho bolo 289 vyznamenaných, medzi nimi 151 cien.
Je autorom kompozičných tém: Brabcova téma = trojfázová cyklická zámena troch obranných motívov vo dvoch variantoch a Brabcov typ zámeny hier = trojfázové kombinované zámeny hier.
Rozhodoval 140 skladateľských súťaží vrátane 2 Albumov FIDE a Majstrovstvá sveta jednotlivcov.
V roku 1968 získal titul Majster športu,  od roku 1971 je medzinárodný rozhodca FIDE pre kompozičný šach, od roku 1996 medzinárodný majster FIDE a od roku 2018 člen Siene slávy slovenského kompozičného šachu.
náhľad|Juraj Brabec v sieni slávy slovenského kompozičného šachu.

V Albumoch FIDE, v ktorých sa v trojročných intervaloch uverejňujú najlepšie svetové skladby, získal do roku 2018 40,95 b.
Na majstrovstvách Československa, v období rokov 1957 až 1971, kedy sa majstrovstvá konali, získal v oddelní dvojťahových skladieb dvakrát titul majstra Československa (1960-62, 1963-65), v súťažnom období 1957-59 bol šiesty, za roky 1966-68  a 1969-71 vždy tretí, v exooddelení 1960-62 piaty, 1969-71 štvrtý, a v oddelení trojťažiek 1963-65 šiesty.
Od roku 1964 bol nepretržite členom a neskôr podpredsedom Sekcie kompozičného šachu pri Šachovom zväze ÚV ČSTV (s jej rôznymi názvami) a predsedom rovnakej sekcie pri Slovenskom šachovom zväze (s malými prestávkami) až do roku 1996, kedy vznikla Slovenská organizácia kompozičného šachu. Odvtedy je členom jej Výkonného výboru.

Redigoval Šachové umenie, samostatnú prílohu časopisu Československý šach - 24 rokov a 6 mesiacov, z toho vo funkcii vedúceho redaktora 13 rokov. Za tú dobu vyšlo  290 rubrík na 804 stranách. Potom redigoval 14,5 roka časopis PAT A MAT, za tú dobu vyšlo 59 čísel na 1992 stranách, a 3,5 roka rubriku Šachová skladba v časopis Mat 64, čo predstavuje 30 rubrík na 127 stranách.
Napísal 246 odborných článkov, 4 knihy – Abeceda šachového problému (Kopáč, 
Formánek, Brabec, Olympia Praha, 1973), Slovenský výber (Brabec a kolektív, 
vlastným nákladom autora, FOTO-SET, Bratislava, január 2002), Slovenský výber II 
(Brabec a kolektív, SOKŠ, marec 2009), Za všetkým hľadaj motív (EQUILIBRIA, s. r. 
o., vlastným nákladom autora, 2018).
Rozhodoval 140 skladateľských súťaží vrátane 2 Albumov FIDE a Majstrovstvá sveta jednotlivcov.

 Brabcova téma 
Brabcova téma je trojfázová cyklická zámena troch obranných motívov vo dvoch
variantoch - diagram č. 1. Tri fázy – to sú dve zvodnosti 1.d6? a 1.♗f5? a riešenie 1.♘f5!, pričom každá fáza obsahuje dva varianty, koré sú na prvý pohľad úplne rovnaké. Odlišujú sa ale obrannými motívmi čiernych obrán! Ak po 1.d6? hrozí 2.♘d5#, tak ťah 1...♜d2 pokrýva pole d5 priamo (obranný motív: priame krytie hrozbového poľa = A) a ťah 1...♝d4 pokrýva pole d5 odviazaním ♝e4 (obranný motív: krytie hrozbového poľa odviazaním = B). Keď v druhej fáze hrozí 2.♖:e4#, tak obrana 1...♜d2 kryje pole e4
odviazaním = B, ale po 1...♝d4 sa objaví tretí motív – zaclonenie ťahu hrozbovému
kameňu = C. V riešení sa obranná motivácia čiernych ťahov cyklicky uzavrie. Proti hrozbe 2.♕:e3# je obranným motívom ťahu 1...♜d2 zaclonenie C a ťahu 1...♝d4 priame
napadnutie A. Tri obranné motívy ABC sa tak po dvojiciach cyklicky vystriedajú pri dvoch
čiernych obranách.

 Zdroj 
Za všetkým hľadaj motív - Šachové údaje

FIDE - Medzinárodné súťaže a dáta

ŠK Veľký Kýr - Údaje o živote

Kategória:Narodenia v 1938
Kategória:Narodenia 26. mája
Kategória:Slovenskí šachisti
Kategória:Osobnosti z Trenčína